Rnu ɣer waya newwi-d awal deg yixef wis tlata ɣef usnulfu di lfeṭṭa n leqbayel, anda neɛreḍ ad d-nsukkes tidet yettwaffren ɣer yiḥeddaden n lfeṭṭa, nufa-d belli yella wayen isrennun i lfeṭṭa n ṣṣeḥ akken ad d-ssuffɣen lfeṭṭa tamirant, am zzenk akked nnḥas akked le plastic azeggaɣ deg umur n lmeṛǧan.Akken daɣen id-newwi awal deg yixef wis rebɛa, nehḍerd ɣef ssdeq n leqbayel di snat n temnaḍin At Wassif akked Mɛatqa d wamek i ttɛlliqent tlawin-nsen lfeṭṭa n leqbayel d wazal-is di tmetti d ubeddel yellan ar tizi n wass-a, nwala-d belli mazal lfeṭṭ-nni n zik ssexdament-tt kra n temɣarin di snat-agi n temnaḍin am tebzimt, abruc, imi mazal-itent ṭṭfent di leɛwayed-nsent n zik, ma yella d taɛeṣṣabt, ameclux, axelxal...atg mazal tessexdam-iten teslit deg wass n tmeɣra mi ara tseddar.